José Almendra

José Almendra (Sendin, 10 de Júlio de 1945 - 20 de Júnio de 2023), fui abogado ne l Porto i un studioso i dibulgador de la lhéngua mirandesa.

Licenciado an Dreito, fui abogado i fui porsor durante 36 anhos, nas scuolas de Sendin, Zenízio i nº 15 de l Porto, fui inda cordenador pedagógico tenendo dado formaçon a muitos porsores de ls cunceilhos de Miranda, Bumioso i Mogadouro. Fui ancarregado de l posto nº101 de la Telescola, an Sendin, onde dou aulas de Pertués i Francés durante trés anhos.
Fui persidente de la Assamblé munecipal de Miranda de l Douro i bereador de la cámara de l mesmo munecípio, tenendo recebido l títalo de cunsegal hounorífico de Aranda de l Douro - Spanha. Fundador de l Centro Cultural de Sendin, de la Associaçon pa l Zambuolbimento Antegrado de l Termo de Sendin (AZATS), de l Grupo Çportibo de Sendin, de la Associaçon de ls Bumbeiros Beluntarios de Sendin i persidente de todas estas Associaçones. Fui persidente de la Casa de l Pobo de Sendin i fui persidente de la Compratiba Agricola Ribadouro, de l Cunseilho Fiscal de la Comisson Bitibinícola de Tras-ls-Montes (CVRTM)  i de l Cunseilho Fiscal de la Associaçon de ls Bumbeiros Beluntarios de Sendin. Fui nembro de la direçon de la CORANE i fui l purmeiro persidente eleito de la Junta de freguesie de Sendin. 

Catadorie:Biografies
Catadorie:Lhéngua mirandesa
Catadorie:Miranda de l Douro